  **Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TERITORIJOJE ESANČIO APLEISTO AR NEPRIŽIŪRIMO NEKILNOJAMOJO TURTO SĄRAŠO PATVIRTINIMO**

2024 m. vasario 15 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos nekilnojamojo turto mokesčio įstatymo 2 straipsnio 1 dalimis, Apleisto ar neprižiūrimo nekilnojamojo turto nustatymo tvarkos aprašo, patvirtinto Panevėžio rajono savivaldybės tarybos 2022 m. rugpjūčio 29 d. sprendimu Nr. T-178 „Dėl apleisto ar neprižiūrimo nekilnojamojo turto nustatymo tvarkos aprašo patvirtinimo“, 11 punktu ir atsižvelgdama į Apleisto ar neprižiūrimo nekilnojamojo turto nustatymo komisijos 2024 m. sausio 31 d. protokolą Nr. IVL-76, Savivaldybės taryba n u s p r e n d ž i a:

Patvirtinti Panevėžio rajono savivaldybės teritorijoje esančio apleisto ar neprižiūrimo nekilnojamojo turto sąrašą (pridedama).

Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

PATVIRTINTA

Panevėžio rajono savivaldybės tarybos

2024 m. vasario 15 d. sprendimu Nr. T-

**PANEVĖŽIO RAJONO SAVIVALDYBĖS TERITORIJOJE ESANČIO**

**APLEISTO AR NEPRIŽIŪRIMO NEKILNOJAMOJO TURTO SĄRAŠAS**

|  |  |  |  |  |
| --- | --- | --- | --- | --- |
| Eil.  Nr. | Statinio pavadinimas, paskirtis | Statinio adresas | Statinio unikalus numeris | Statinio techninė būklė |
| 1. | Gyvenamasis namas | Panevėžio r., sav., Raguva, Kėdainių g. 4 | 6665-0003-0031 | Apleistas, neprižiūrimas |

\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS ADMINISTRACIJOS**

**FINANSŲ SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL APLEISTO AR NEPRIŽIŪRIMO NEKILNOJAMOJO TURTO NUSTATYMO TVARKOS APRAŠO PATVIRTINIMO“ PROJEKTO AIŠKINAMASIS RAŠTAS**

2024 m. sausio 31 d.

Panevėžys

**1. Sprendimo projekto tikslai ir uždaviniai**

Rengiamo projekto tikslas – paskatinti Panevėžio rajono savivaldybėje esančių apleistų statinių ir pastatų savininkus juos sutvarkyti, kad nebūtų darkomas miesto, miestelio, kaimo vaizdas ar keliama nelaimingų atsitikimų grėsmė. Siekiama, kad Panevėžio rajone esančių statinių savininkai pagerintų statinių techninę būklę ir sumažėtų apleistų, neprižiūrimų statinių skaičius savivaldybėje. Patvirtinti Panevėžio rajono savivaldybės teritorijoje esančio nekilnojamojo turto, kuris yra apleistas ar neprižiūrimas, objektų, kuriems bus taikomas Panevėžio rajono savivaldybės tarybos nustatytas maksimalus nekilnojamojo turto mokesčio tarifas, sąrašą

**2. Siūlomos teisinio reguliavimo nuostatos ir laukiami rezultatai**

Nustačius, kad nekilnojamojo turtobūklė kelia pavojų jame ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai ir kuris per viešojo administravimo subjekto (Savivaldybės administracijos), vykdančio statinių naudojimo priežiūrą, nustatytą terminą nebuvo suremontuotas, rekonstruotas ar nugriautas, yra įtraukiamas į Apleisto ar neprižiūrimo nekilnojamojo turto sąrašą. Vadovaujantis nekilnojamojo turto mokesčio 2 straipsnio 1 dalimi – Apleisto ar neprižiūrimo nekilnojamojo turto sąrašą kiekvienoje savivaldybėje tvirtina savivaldybės taryba. Kriterijus, kuriais remiantis nekilnojamasis turtas yra įtraukiamas į apleisto ar neprižiūrimo nekilnojamojo turto sąrašą, nustato Lietuvos Respublikos Vyriausybė ar jos įgaliota institucija.

Vadovaujantis seniūnijų pateiktais duomenimis, atlikus apžiūras nekilnojamojo turto, kuris yra apleistas ar neprižiūrimas, parengtas sąrašas nekilnojamojo turto,kuriobūklė kelia pavojų jame ar arti jo gyvenančių, dirbančių ar kitais tikslais galinčių būti žmonių sveikatai, gyvybei ar aplinkai ir kuris per viešojo administravimo subjekto, vykdančio statinių naudojimo priežiūrą, nustatytą terminą nebuvo suremontuotas, rekonstruotas ar nugriautas, yra įtrauktas į apleisto ar neprižiūrimo nekilnojamojo turto sąrašą.

Siekiama skatinti neprižiūrimų ir apleistų pastatų mokesčių mokėtojus atsakingai prižiūrėti savo turtą, jį naudoti, tvarkyti ir prižiūrėti pagal galiojančius Lietuvos Respublikos teisės aktus, o gautos papildomos pajamos už apleistą turtą papildys savivaldybės biudžetą.

**3. Lėšų poreikis ir šaltiniai**

Savivaldybės biudžeto lėšos nebus reikalingos.

**4. Kiti reikalingi pagrindimai, skaičiavimai ar paaiškinimai**

Nėra.

Finansų skyriaus vedėja Šarūnė Karalevičienė